ተወደደም ተጣላም በኢትዮጵያ ቀጣዩ ብሄራዊ ምርጫ መደረጉ አይቀርም። የሚቀጥለው ምርጫ ምን ይሆናል? ወይስ ሲደርስ ይታሰብበታል? ምርጫውን መሳተፍ ያስፈልጋል ወይስ አያስፈልግም? ያስፈልጋል ከተባለ ለምን? አያስፈልግምም ከተባለ ለምን? መሳተፍ አለመሳተፍን ከወዲሁ መወሰን ይጠቅማል አይጠቅምም? ለመሆኑ ምርጫ ለማድረግ የሚያስችሉ አስፈላጊ ምቹ ሁኔታዎች አሉ? ምርጫውስ የማይደረግ ከሆነ ሌላው አማራጭ ምን ይሆናል? በምርጫው ለመሳተፍ ብቻ ሳይሆን ላለመሳተፍም ዝግጅት ያስፈልጋል አያስፈልግም? ምርጫውን በተሳትፎአቸው ለማጀብ የሚቋቋሙ ወይም እንዲሳተፉ የሚገደዱ ተቃዋሚም ሆኑ መንግሥት አደር ተቃዋሚዎች ብቅ ብለው "መጠነኛ" ቅሬታ የሚቀርብበትን ምርጫን ቢያደርጉ መፍትሄው ምን ይሆናል? የውጭ ዲፕሎማትና ታዛቢዎችም እንደተለመደው "ምርጫው በ እርግጥ አንዳንድ ችግሮች አሉበት ግን አጠቃላዩ ሁኔታ ሲታይ አበረታችና ተስፋ ሰጪ ነው " የሚል ምስክርነት ቢሰጡ ምን ይደረጋል?